**Dobbeltkoncert med rost, dansksproget R&B-duo og en fornyer af dansk hiphop**  
VEGA præsenterer **Ukendt Kunstner og S!vas giver ekstrakoncert i VEGA**

  
*Ukendt Kunstner og S!vas har på rekordtid markeret sig på den danske musikscene og har med kæmpehits som ”Alting/Ingenting” og ”Det Gode Liv”, ikke blot været Ugens Uundgåelige på P3, men er også blevet uundgåelige i den folkelige musikbevidsthed. Efter at have udsolgt deres koncert i Store VEGA den 21. marts, er de nu klar med en ekstrakoncert i Store VEGA onsdag den 11. marts.*

**Udsolgte koncerter landet over**

Da [Ukendt Kunstner](http://www.ukendtkunstner.dk/) sidste år løb med P3s talentpris, skulle det vise sig at blive startskuddet til et travlt, men begivenhedsrigt år for duoen. Siden ep'en *Neonlys*fra 2013 ramte højttalerne, har de ikke set sig tilbage, og til Danish Music Awards 2014 indtog Ukendt Kunstner scenen og modtog deres fortjente hyldest som “Årets Danske Gruppe”.

**Nyfortolkning af det danske sprog**

Med sine 6 nomineringer til årets DMA, fastslog [S!vas](https://www.facebook.com/SIVASOfficiel) sin status som en af dansk musiks nye store kunstnere og lyrikere. Kåringen til “Årets Urban Udgivelse” viser med al tydelighed, at S!vas, sammen med Reza, har produceret noget nyt til den danske hiphop-scene.

**Fakta om koncerten**  
Ukendt Kunstner + S!vas: ”Stein Bagger-tour”  
Onsdag den 11. marts 2015   
Store VEGA, Enghavevej 40, 1674 København V  
175 kr. + gebyr

Forsalg via VEGAs hjemmeside og Billetnet.

[Læs mere om ekstrakoncerten med Ukendt Kunstner + S!VAS](http://vega.dk/arrangementer/ukendt-kunstner-svas-ekstrakoncert-16487.html).

*For yderligere oplysninger kontakt venligst*

Marie Lindhardt

Kommunikationsmedarbejder, VEGA

ml@vega.dk – 3326 0958